
	注诇 讙讘讬 讞专住 诪讜转专. 驻讬' 专砖''讬 诪砖讜诐 砖讗讬谉 讻讗谉 讻讘讜讬 讜讗讬 诪砖讜诐 讛讘注专讛 讛讜讬 讛讘注专讛 讻诇讗讞专 讬讚 讜砖专讬 诇注砖讜转讛 讘讬讜诐 讟讜讘 讜讛专''专 讬爪讞拽 驻讬专砖 讚砖驻讬专 讛讜讬 讛讘注专讛 讻讚专讻讛 讜诪''诪 砖专讬讗 讚拽住讘专 讚讛讘注专讛 砖诇讗 诇爪讜专讱 砖专讬 诇注砖讜转讛 讘讬讜诐 讟讜讘 讜讻谉 诪砖诪注 讘讬专讜砖诇诪讬 [讚诪砖讬诇讬谉] 诪讛讜 诇讗讚诇讜拽讬 谞专 砖诇 讘讟诇讛 讘讬讜诐 讟讜讘 专' 讬讜住讬 讗住专 讜专讘谞谉 砖专讜 讜讛讟注诐 诪讗谉 讚讗住专 住讘专 讚讛讘注专讛 诇讞诇拽 讬爪转讛 讜讛讜讬 诪诇讗讻讛 讜讗住讜专 诇注砖讜转讛 讘讬''讟 讜诪讗谉 讚砖专讬 住讘专 讚诇诇讗讜 讬爪转讛 讜讛讘注专讛 砖诇讗 诇爪讜专讱 诪讜转专 诇注砖讜转讛 讘讬''讟 讜诇讗 讛讜讬 讗讘 诪诇讗讻讛 讜诪讬讛讜 讛转诐 拽讗诪专 诇讗 转讗住讜专 讜诇讗 转砖专讬 讜诪讻讗谉 讬砖 诇讬讝讛专 诪诇注砖讜转 讛讘注专讛 砖诇讗 诇爪讜专讱 讻讚拽讗诪专讬谞谉 讘讬专讜砖诇诪讬 诇讗 转讗住讜专 讜诇讗 转砖专讬 讜诪讻诇 诪拽讜诐 注诇 讙讘讬 讙讞诇转 讗住讜专 诇驻讬 砖讬砖 讻讘讜讬 注诐 讛讘注专讛 讚诇讻讜诇讬 注诇诪讗 讛讗讬 诇讗 砖专讬 讛讜讗讬诇 讚讗讬谉 讝讛 讚讘专 讛砖讜讛 诇讻诇 谞驻砖 讜讗驻讬' 诇诪讗谉 讚砖专讬 讛讘注专讛 砖诇讗 诇爪讜专讱 讻诇诇 讘讬专讜砖诇诪讬 讛讬讬谞讜 诇驻讬 砖讬砖谞讜 驻注诪讬诐 诇爪讜专讱 讗讜讻诇 谞驻砖 讗讘诇 讻讘讜讬 讚诇注讜诇诐 讗讬谞讜 诇爪讜专讱 转拽讜谉 讗讜讻诇 谞驻砖 讜讚讗讬 讗住讜专 诇讻讜诇讬 注诇诪讗 讘讬''讟 讜专讘讗 讚砖专讬 讗祝 注诇 讙讘讬 讙讞诇转 讛讬讬谞讜 诪砖讜诐 讚讞砖讬讘 诇讬讛 讚讘专 讛砖讜讛 诇讻诇 谞驻砖 讚讗诐 讛讬讜 注砖讬专讬诐 爪专讬讻讬谉 讛谉 诇讻讱: 转诇讬住专 讗诇驻讬 注讙诇讬 讛讜讛 诪注砖专 专讘讬 讗诇注讝专 讘谉 注讝专讬讛 讜讻讜'. 讜转讬诪讛 讜讛讗 专' 讗诇注讝专 讘谉 注讝专讬讛 讛讬讛 讗讞专 讞讜专讘谉 讛讘讬转 讟讜讘讗 讚讛讗 专讘谉 讙诪诇讬讗诇 讛讬讛 谞砖讬讗 拽讜讚诐 专' 讗诇注讝专 讘谉 注讝专讬讛 讜专讘谉 讙诪诇讬讗诇 讛讬讛 诇讗讞专 讞讜专讘谉 讛讘讬转 讚讛讗 专讘谉 讬讜讞谞谉 讘谉 讝讻讗讬 讛讬讛 注讜砖讛 转拽谞讜转 诪讬讚 诇讗讞专 讞讜专讘谉 讛讘讬转 诪砖讜诐 讚专讘谉 讙诪诇讬讗诇 诇讗 讛讙讬注讜 讬诪讬讜 诇讛讬讜转 谞砖讬讗 讻讚讗诪专 诪砖讞专讘 讘讬转 讛诪拽讚砖 讛转拽讬谉 专讘谉 讬讜讞谞谉 讘谉 讝讻讗讬 讜讗讞''讻 专讘谉 讙诪诇讬讗诇 讜讗讞专 讻讱 专' 讗诇注讝专 讜专' 讗诇注讝专 诇讗 讛讬讛 讻讬 讗诐 讘谉 砖诪谞讛 注砖专讛 砖谞讛 讻砖讛讬讛 谞砖讬讗 讜谞砖讬讗讜转讜 诇讗讞专 讞讜专讘谉 讜讗诪专讬谞谉 讘讘讻讜专讜转 (讚祝 谞讙.) 讚诇讗讞专 讞讜专讘谉 谞转讘讟诇 讻诇 诪注砖专 讘讛诪讛 讜讬砖 诇讜诪专 讚诇讗 谞转讘讟诇 诇讗诇转专 讻讬 讗诐 诇讗讞专 讝诪谉 讗讬 谞诪讬 讗驻讟专讜驻讜住 砖诇 专讘讬 讗诇注讝专 讘谉 注讝专讬讛 砖讛讬讛 讘讬诪讬 讛讘讬转 讛讬讛 诪注砖专 讗讬 谞诪讬 诇讗讜 讚讜拽讗 诪注砖专 讗诇讗 砖讛讬讛 谞讜转谉 诇诪诇讱 讘讻诇 砖谞讛 讛注砖讬专讬转: 讜砖诇砖 诪讞诇讜拽讜转 讘讚讘专 诪专 住讘专 讙讝专讬谞谉 拽专爪讜祝 讜讻讜'. 驻讬专砖 专''讬 讚讛诇讻讛 讻专' 砖诪注讜谉 砖诪转讬专 讜讚讜拽讗 讘诪讙专专转 砖诇 注抓 讚讗讬谉 注讜砖讛 讞讘讜专讛 讗讘诇 讘诪讙专专转 砖诇谞讜 砖讛谉 砖诇 讘专讝诇 讻''注 诪讜讚讜 讚讗住讜专 讚驻住讬拽 专讬砖讬讛 讜诇讗 讬诪讜转 讛讜讗 砖转讜诇砖 砖注专讜转:





专讘讬谞讜 讞谞谞讗诇

专' 讬专诪讬讛 讗诪专 注"讙 讞专住 诪讜转专 专讘讛 讜专讘 讬讜住祝 讗诪专讬 讗驻讬诇讜 注"讙 讞专住 讗住讜专 诪砖讜诐 讚诪讜诇讬讚 专讬讞讗 讜讻谉 住讞讜驻讬 讻住讗 讗砖讬专讗讬 讜讗拽砖讬谞谉 注诇讬讬讛讜 诪"砖 诪讛讚住 讚转谞讬讗 诪讜诇诇讜 讜诪专讬讞 讘讜 拽讜讟诪讜 讜诪专讬讞 讘讜 讜驻专拽讬谞谉 讙讘讬 讛讚住 专讬讞讗 诪讬讛讗 讗讬转讗 讜讗讜住驻讬 诪讜住讬祝 注诇讛 讛讻讗 诪讜诇讬讚 专讬讞讗. 



专讘讗 讗诪专 注"讙 讙讞诇转 诇注砖谉 驻讬专讜转 诪讜转专 诪讬讚讬讚讛讜讛 讗爪诇讬讬转 讘砖专 注"讙 讙讞诇讬诐 砖讗注"驻 砖转讞诇转讜 诪讻讘讛 讜住讜驻讜 诪讘注讬专 砖专讬. 



讚专砖 讘专 讙讘讬讛讗 拽讬讟讜专讗 砖专讬 讜讗诪专 讗诪讬诪专 讗讬 拽讬讟讜专讗 讘讬讚讬 诪注砖讛 讗讜诪谉 讛讬讗 讜讗住讜专 讗讬 诇注砖谉 驻讬专讜转 讛讗 诪讜诇讬讚 专讬讞讗 讜讗住讜专. 



讜讗住讬拽谞讗 讗诪专 专讘 讗砖讬 讗谞讗 讗诪专讬转讛 谞讬讛诇讬讛 诇专讘 讙讘讬讛讗 讜诪砖诪讗 讚讙讘专讗 专讘讗 讗诪专讬转讛 谞讬讛诇讬讛 讜讛讜讗 专讘讗 讚讗诪专 诇注砖谉 砖专讬 诪讬讚讬 讚讛讜讛 讘讬砖专讗 讗讙讜诪专讬. 讜诪住拽谞讗 讚砖诪注转讗 诇讙诪专 讗转 讛讘讬转 专"讙 诪转讬专 讜讞讻诪讬诐 讗讜住专讬谉 讜拽讬"诇 讻讞讻诪讬诐 讜诇注砖讜转 诪讜讙诪专 诇讛专讬讞 讜诇讙诪专 讻诇讬诐 诇讗 讗讬转驻专讬砖 讚砖专讬 讜讛诇讻转讗 讘讻讜诇讛讬 讗住讜专 讘专 诪注讬砖讜谉 讛驻讬专讜转 砖讛讜讗 诪讜转专. 



讜注讜砖讬谉 讙讚讬 诪拽讜诇住 讘诇讬诇讬 驻住讞讬诐 讜讞讻诪讬诐 讗讜住专讬谉:
讬专讜砖诇诪讬 转谞讗 讗讬 讝讛讜 讙讚讬 诪拽讜诇住 讻讜诇讜 爪诇讬 专讗砖讜 注诇 讻专注讬讜 讜注诇 拽专讘讜 诪拽爪转讜 砖诇讜拽 诪拽爪转讜 爪诇讬 讗讜 诪讘讜砖诇 讗讬谉 讝讛 讙讚讬 诪拽讜诇住 诇讬诇讬 讬讜"讟 砖诇 驻住讞 注讜砖讬谉 注讙诇 诪拽讜诇住 诇讬诇讬 注爪专转 讜诇讬诇讬 住讻讜转 注讜砖讬谉 讙讚讬 诪拽讜诇住 转讜讚讜住 讗讬砖 专讜诪讬 讛谞讛讬讙 讗转 讬砖专讗诇 诇讗讻讜诇 讙讚讬 诪拽讜诇住 诇讬诇讬 驻住讞讬诐. 砖诇讞讜 诇讜 讞讻诪讬诐 讗讬诇讜诇讬 诇讗讜 转讜讚讜住 讗转讛 讙讝专谞讜 注诇讬讱 谞讬讚讜讬:
转讜住驻转讗 砖讛讬讜 拽讜专讬谉 讗讜转谉 驻住讞讬诐 讜讗诪专讜 诇讜 砖讛诪讗讻讬诇 诇讬砖专讗诇 讻注讬谉 拽讚砖讬诐 讘讞讜抓 讘专 谞讬讚讜讬 讛讜讗:
[诪转谞讬'] 讙' 讚讘专讬诐 专' 讗诇注讝专 讘谉 注讝专讬讛 诪转讬专 讞讻诪讬诐 讗讜住专讬谉 驻专转讜 讛讬转讛 讬讜爪讗讛 讘专爪讜注讛 砖讘讬谉 拽专谞讬讛:
讬专讜砖诇诪讬 专讘 讜砖诪讜讗诇 讚讗诪专讬 转专讜讜讬讬讛讜 讗驻讬' 诇讛诪砖讱 讘讛 讞讻诪讬诐 讗讜住专讬谉 转谞讗 专' 讬讜谞讛 讘谉 驻讝讬 讚讘专讚讬诇讬讛 讗诪专讜 诇讜 讗讜 讛注讘专 专爪讜注讛 诪驻专转讱 讗讜 注诪讜讚 诪讘讬谞讜转讬谞讜 讗诪专 专讘 讬讜住讬 讘"专 讘讜谉 砖讛讬讛 诪转专讬住 讻谞讙讚谉 讗"专 讞谞讬谞讗 驻注诐 讗讞转 讬爪讗转 讜讛砖讞讬专讜 砖讬谞讬讜 诪驻谞讬 讛爪讜诪讜转. 



转谞讗 诇讗 讛讬转讛 砖诇讜 砖诇 砖讻讬谞转讜 讛讬转讛 讜讻讬 谞注谞砖 讗讚诐 注诇 砖讻讬谞转讜 讗"专 拽讬专讬住 诇诇诪讚讱 砖讻诇 诪讬 砖住驻拽 讘讬讚讜 诇诪讞讜转 讜诇讗 诪讜讞讛 拽诇拽诇讛 转诇讜讬讛 讘讜 讜诪拽专讚讬谉 讗转 讛讘讛诪讛 讘讬讜"讟 转"专 讗讬讝讛讜 拽讬专讜讚 讻讬谞讬诐 砖诇 讘讛诪讛 讻讙讜谉 转讜诇注讬诐 拽讟谞讬诐 转驻讜住讬谉 讘注讜专 讛讘讛诪讛 砖讗讬 讗驻砖专 诇讛住讬专诐 讗诇讗 讘讞讘讜专讛 拽专爪讜祝 讙讚讜诇讬诐 讜讗讬谉 注讜砖讬谉 讞讘讜专讛 讜讙' 诪讞诇讜拽讜转 讘讚讘专 转"拽 讚讛讜讗 专' 讗诇注讝专 讘谉 注讝专讬讛 住讘专 讚讘专 砖讗讬谉 诪转讻讜讬谉 诪讜转专 讜拽讬专讜讚 讚注讘讬讚 讞讘讜专讛 讻讬讜谉 讚诇讗 诪转讻讜讬谉 讛讜讗 砖专讬 讻"砖 拽专爪讜祝 讚诇讗 注讘讬讚 讞讘讜专讛 讜专' 讬讛讜讚讛 住讘专 讚讘专 砖讗讬谉 诪转讻讜讬谉 讗住讜专 讻讜' 讜专讘谞谉 讚讗诪专讬 讗讬谉 诪拽专讚讬谉 讗祝 诇讗 诪拽专爪驻讬谉 住讘专讬 诇讛 讻专' 讬讛讜讚讛 讜诪讞诪专讬 讜讗住讬拽谞讗 讗诪专 专讘 谞讞诪谉 讛诇讻讛 讻专"砖 讚住讘专 讚讘专 砖讗讬谉 诪转讻讜讬谉 诪讜转专 砖讛专讬 专' 讗诇注讝专 讘谉 注讝专讬讛 诪讜讚讬 诇讜:






专砖讘"讗

专讘讗 讗诪专 注诇 讬讚讬 讙讞诇转 谞诪讬 诪讜转专 诪讬讚讬 讚讛讜讛 讗讘砖专讗 讗讙讜诪专讬.  讻诇讜诪专: 讚讛讜讬 讚讘专 讛爪专讬讱 诇讻诇 谞驻砖 (讻转讜讘讜转 讝, 讗) 讻讘砖专讗 讗讙讜诪专讬 讜诇驻讬讻讱 讗祝  注诇 讙讘 讚诪讻讘讛 讜诪讘注讬专 讜诪讜诇讬讚 专讬讞讗 砖专讬, 讜讛讬讬谞讜 讟注诪讗 (诪诪砖) [谞诪讬]  讚砖诪讜讗诇 讚诇注讬诇 讚砖专讬, 讚专讘 讜砖诪讜讗诇 讜讚讗讬 讘讛讗 讛讜讗 讚驻诇讬讙讬 讗诐 注讬砖讜谉 驻讬专讜转 讛讜讬  讚讘专 讛砖讜讛 诇讻诇 谞驻砖 讗讜 诇讗 专讘 住讘专 讗讬谞讜 砖讜讛 诇讻诇 谞驻砖 讜诇驻讬讻讱 讻讬讜谉 讚诪讻讘讛  讜诪讘注讬专 讜诪讜诇讬讚 专讬讞讗 讗住讜专 讜砖诪讜讗诇 住讘专 讚讚讘专 讛砖讜讛 诇讻诇 谞驻砖 讛讜讗 讜砖专讬. [讜]讗讬讻讗  诇诪讬讚拽 专讘讗 诪讗讬 (讞讝讬转) [讞讚讬转] 讘诪讗讬 讚拽讗诪专 诪讬讚讬 讚讛讜讛 讗讘砖专讗 讗讙讜诪专讬, 讛讜讛 诇讬讛  诇诪讬诪专 讛诇讻转讗 讻砖诪讜讗诇 讗讬 谞诪讬 讗驻讬诇讜 注诇 讙讘讬 讙讞诇转 砖专讬 讚讚讘专 讛砖讜讛 诇讻诇 谞驻砖 讛讜讗,  讜爪"注.



诪拽专讚讬谉 讗讘诇 诇讗 诪拽专爪驻讬谉. 驻讬专讜砖:  讚讜拽讗 拽讬专讜讚 讜拽专爪讜祝 砖诇讛诐 讗讘诇 砖诇谞讜 讗住讜专 诪砖讜诐 讛砖专转 谞讬诪讬谉 讜驻住讬拽 专讬砖讬讛 讜诇讗  讬诪讜转 讛讜讗 讚讜诪讬讗 (讚诪讛) [讚讛讗 讚]谞讝讬专 (诪讘, 讗 注讬讬"砖) 讗讘诇 诇讗  住讜专拽.



讜专讘谞谉 住讘专讬 诇讛 讻专' 讬讛讜讚讛 讜讙讝专讜 拽讬专讜讚 讗讟讜  拽专爪讜祝. 讜讘讬专讜砖诇诪讬 (讛"讞) 驻讬专砖讜 讟注诐 讗讞专 (讚讙讝专讬') [讚讙专住讬谞谉]  讛转诐, 拽讬专讜讚 讗住讜专 诪砖讜诐 讞讘讜专讛 拽专爪讜祝 讗住讜专 诪砖讜诐 转诇讬砖讛.





讛诪讗讬专讬

讻讜住 诪讘讜砖诐 讗住讜专 诇住讞驻讜 注诇 讛讘讙讚讬诐 讻讚讬 诇讛拽诇讬讟 讘讛诐 讛专讬讞 讗注"驻 砖讗讬谞讜 诪讙诪专 讙诪讜专 讘讻讱 讜砖讞讬拽转 转讘诇讬谉 诪讜转专转 讗祝 诇注砖谉 讛讜讗讬诇 讜砖讜讛 诇讻诇 谞驻砖 讛讜讗 讜讛讜讗 砖讗诪专讜 讘转诇诪讜讚 讛诪注专讘 砖诪讜转专 诇砖讞讜拽 转讘诇讬谉 诇爪讜专讱 拽讜谞讚讬讟讜谉 讘讬讜诐 讟讜讘 讜谞住讞 讚讘专讬讛诐 诪讛讜 诇诪讬砖讞拽 拽讜谞讚讬讟讜谉 讘讬讜诪讗 讟讘讗 讗诪专 专讬砖 诇拽讬砖 讬讛讘 诇讬 讜讗谞讗 砖转讬 讚讘讬 谞砖讬讗讛 砖讞拽讬谉 拽讜谞讚讬讟讜谉 讜讻诇 诪讬谞讬 住讬拽讬讗专讬拽讜谉:



拽砖讜专讬 讘转讬 讝专讜注讜转 砖诇 讞诇讜拽讬 讛谞砖讬诐 讜讛讜讗 讗讜转谉 讛拽诪讟讬诐 讛讚讜诪讬谉 诇讚讘专 讛诪转拽砖专 讝讛 讘讝讛 砖注讜砖讬谉 注诇 注抓 讞诇拽 讗讜 注诇 讗讘谉 讜讛讜讗 砖拽讜专讬谉 驻专讜谞讝讬专 诪注砖讛 讗讜诪谉 讛讜讗 讜讗住讜专 讝讜 讛讬讗 砖讟转 讛专讗砖讜谞讬诐 讗诇讗 砖讬专讗讛 诇讬 砖讗讬谉 谞拽专讗讬谉 诪注砖讛 讗讜诪谉 讗诇讗 讗讜转谉 讛拽诪讟讬诐 讛谞注砖讬诐 注诇 讬讚讬 诪讞讟:



讘诪住讻转 砖讘转 讛转讘讗专 砖讗讬谉 诪住谞谞讬谉 讗转 讛讞专讚诇 讘诪住谞谞转 砖诇讜 诪驻谞讬 砖谞专讗讛 讻讘讜专专 讜讗讬谉 诪诪转拽讬谉 讗讜转讜 讘讙讞诇转 砖诇 注抓 诪驻谞讬 砖讛讜讗 诪讻讘讛 讜讗注"驻 砖讘砖专 注诇 讙讘讬 讙讞诇讬诐 讛讜转专 讗祝 讘讙讞诇转 砖诇 注抓 讗讬谉 砖诐 讻讘讜讬 讙诪讜专 砖讛专讬 住讜驻讜 诪讘注讬专 讗讘诇 讝讛 讻讘讜讬 讙诪讜专 讛讜讗 讜讻讘专 讘讬讗专谞讜 砖讛讻讘讜讬 讛讙诪讜专 讗住讜专 讗祝 诇爪讜专讱 讗讜讻诇 谞驻砖 砖讗讬谉 转讬拽讜谉 讛讗讜讻诇 讘讗 注诇 讬讚讬 讻讘讜讬 讜诇讚注转 讝讛 讙讜专住讬谉 讘讻讗谉 讜诪讗讬 砖谞讗 诪讘讬砖专讗 讗讙讜诪专讬 讻诇讜诪专 砖讛谉 讙讞诇讬诐 砖诇 注抓 讜转讬专抓 讛讻讗 讗讬讻讗 讻讘讜讬 讛转诐 诇讬讻讗 讻讘讜讬 讻诇讜诪专 讛讻讗 讗讬讻讗 讻讘讜讬 讙诪讜专 讛转诐 诇讬讻讗 讻讘讜讬 讙诪讜专 讜诪"诪 讬"诪 砖讛讻讘讜讬 诇爪讜专讱 讙讜祝 讛讗讜讻诇 诪讜转专 讻讛讘注专讛 讜讙讜专住讬谉 讛讻讗 讗驻砖专 讛转诐 诇讗 讗驻砖专 讜诪驻专砖讬谉 砖讛讞专讚诇 讗驻砖专 诇讗讻诇讜 讘诇讗 诪讬转讜拽 讜讗讬谉 诇诪讬转讜拽 爪讜专讱 讘讜 讗诇讗 诇诪注讜谞讙讬诐 讗讘诇 爪诇讬 讝讛讜 诪讜讘讞专 砖讘诪讗讻诇讬诐 讜讗"转 讘砖驻讜讚 讛专讬 讛讜讗 讻诪讜讛讜 诇讻讘讜讬 讜诪"诪 讗讬谉 谞专讗讛 诇讬 诇驻专砖 讻谉 砖讻诇 砖讛讜讗 诇转讬拽讜谉 讗讜讻诇 砖讜讛 诇讻诇 讛讜讗 讜诪"诪 诇讙讬专住讗 讝讜 专讗讜讬 诇驻专砖 讛讻讗 讗驻砖专 诇注砖讜转 讻谉 讘诪转讻转 讗讜 讘诪讬诐 讞诪讬谉 讜讛转诐 诇讗 讗驻砖专 讘讚专讱 讗讞专转 讜诇诪讚转 诇驻讬 讚专讻讱 砖诪讜转专 诇诪转拽讛 讘讙讞诇转 砖诇 诪转讻转 讜讬砖 砖驻讬专砖讜 砖诐 讛讻讗 讗讬驻砖专 诇注砖讜转讛 诪讘注专讘 讜诇讗 讬专讗讛 讻谉 砖讗诐 讻谉 讗祝 讘砖讞讬拽讛 转讬讗住专 砖讗诐 讛砖讞讬拽讛 诪讜转专转 诪爪讚 讛驻讙转 讛讟注诐 讛讬讗讱 讛诪讬转讜拽 讗驻砖专 诇注砖讜转讜 诪讘注专讘:



讛转讘讗专 砖诐 讙诐 讻谉 注诇 讞诇讘 砖谞转讞讘抓 诪注专讘 讬讜"讟 砖讗住讜专 诇讙讘谞讜 讘讬讜诐 讟讜讘 讗祝 诇爪讜专讱 讛讬讜诐 讟讜讘 砖讛讞讘讜抓 讜讛讙讘讜谉 讬砖 讘讜 诪砖讜诐 讘讜谞讛 讗诇讗 讗讜讻诇讜 讘讞讘讜爪讜 讗讜 讘讞诇讘 讗诐 诇讗 谞转讞讘抓 讜讬砖 诪转讬专讬谉 讘讞诇讘 诪讞讜讘抓 诇砖讜诪讜 讘住诇 讜讛拽讜诐 谞砖驻讱 诪讗诇讬讜 讜讛讞诇讘 讛诪讞讜讘抓 谞砖讗专 讘转讜讱 讛住诇 讜注讜诪讚 讘讜 注讚 诇注专讘 讜诇注专讘 讻讜讘砖讜 讘讬讜转专 讗诐 讬专爪讛 讛讬讛 诇讜 讞诇讘 讜诇讗 谞转讞讘抓 讗住讜专 诇讞讘爪讜:



讜诇注谞讬谉 讘讬讗讜专 砖讗诇讜 讘注谞讬谉 讛讙讘讜谉 诪讗讬 砖谞讗 诪诇讬砖讛 讻诇讜诪专 砖讛讜转专讛 讘讬讜诐 讟讜讘 讜讛专讬 讛讙讘讜谉 讻诇讬砖讛 讛讜讗 讜转讬专抓 讛转诐 诇讗 讗讬驻砖专 讻诇讜诪专 讗讬 讗驻砖专 诇诇讜砖 诪讘注专讘 砖讛驻转 讘转 讬讜诪讛 专讗讜讬讛 讬讜转专 讛讻讗 讗驻砖专 诇讙讘谉 诪讘注专讘 讚讙讘讬谞讛 讗祝 讘转 讬讜诪讗 诪注诇讬讗 讜讻诇 砖讻谉 诪讗转诪诇 讜诪"诪 讗讬谉 谞专讗讛 讻谉 砖讻诇 砖讛讜讗 讗讜讻诇 谞驻砖 注爪诪讜 讗祝 讻砖讛讬讗 讞砖讜讘讛 诪讗转诪诇 讻诪讜转 砖讛讬讗 讞砖讜讘讛 讘讬讜诪讛 诪讜转专转 砖诇讗 讞诇拽谞讜 讘讻讱 讗诇讗 讘诪讻砖讬专讬谉 讗诇讗 砖讬砖 诇讜诪专 砖讻诇 砖注拽专 讗讻讬诇转讜 讘诇讗 转拽讜谉 讗住讜专 讜驻讬专讜砖 讛讚讘专讬诐 讛转诐 诇讗 讗驻砖专 诇讗讻诇讛 讘诇讬砖讛 讛讻讗 讗驻砖专 诇讗讻诇讛 讘诇讗 讞讘讜抓 讜诪讛 砖讗诪专讜 讙讘讬谞讛 讘转 讬讜诪讗 诪注诇讬讗 讻诇讜诪专 砖讛讬讗 讟讜讘讛 诪谉 讛讞诇讘 驻讬专砖讜讛 讗祝 讘转 讬讜诪讗 讻诇讜诪专 讗祝 讻砖谞注砖讬转 讙讘讬谞讛 讛讜讗讬诇 讜讬砖 讘讛 注讚讬谉 讟注诐 讞诇讘 讗讘诇 诪"诪 讛讞诇讘 讞砖讜讘 讬讜转专 讜讛讜讗 讛讜讗 注拽专 讗讻讬诇转讜 讜讗祝 讝讜 讚讜拽讗 谞讗住专讛 讘诪拽讜诐 砖讬砖 讘注砖讬讬转讜 讚诪讬讜谉 诪诇讗讻讛 讗讞专转 砖诇讗 诪注讬谉 讗讜讻诇 谞驻砖 讻讙讜谉 讛讙讘讜谉 砖讛讜讗 讻讘谞讬谉:



讛诪砖谞讛 讛砖讘讬注讬转 砖诇砖讛 讚讘专讬诐 专' 讗诇注讝专 讘谉 注讝专讬讛 诪转讬专 讜讞讻诪讬诐 讗讜住专讬谉 驻专转讜 讬讜爪讗转 讘专爪讜注讛 砖讘讬谉 拽专谞讬讛 讜诪拽讚专讬谉 讗转 讛讘讛诪讛 讘讬讜诐 讟讜讘 讜砖讜讞拽讬谉 讗转 讛驻诇驻诇讬谉 讘专讬讞讬诐 砖诇讛诐 专' 讬讛讜讚讛 讗讜诪专 讗讬谉 诪拽专专讬谉 讗转 讛讘讛诪讛 讘讬讜"讟 诪驻谞讬 砖讛讜讗 注讜砖讛 讞讘讜专讛 讗讘诇 诪拽专爪驻讬谉 讜讞讻诪讬诐 讗讜诪专讬诐 讗讬谉 诪拽专专讬谉 讗祝 诇讗 诪拽专爪驻讬谉 讗诪专 讛专"诐 驻专转讜 砖诇 专' 讗诇注讝专 讘谉 注讝专讬讛 讻讘专 拽讚诐 讛讚讘专 讘驻专拽 讞诪砖讬 诪砖讘转 讜诪拽讚专讬谉 讛讜讗 讛住专转 讛讝讘讜讘讬诐 讛拽讟谞讬诐 讛谞转诇讬诐 讘讬专讻讜转 讛讘讛诪讛 讜注讜砖讬谉 砖诐 讞讘讜专讛 讻砖诪住讬专讬谉 讗讜转诐 讜诪拽专爪驻讬谉 讛讜讗 讛住专转 讛讝讘讜讘讬诐 讛讙讚讜诇讬诐 砖讗讬谞谉 注讜砖讬谉 讞讘讜专讛 讻砖诪住讬专讬谉 讗讜转谉 讻讬 讛诐 住讜讘专讬谉 讚讘专 砖讗讬谉 诪转讻讜讬谉 讗住讜专 讻诪讜 专' 讬讛讜讚讛 讜讛诇讻讛 讻专' 讗诇注讝专 讘谉 注讝专讬讛 讘讗诪专讜 诪拽专专讬谉 讗转 讛讘讛诪讛 讘诇讘讚 讻讬 讛注拽专 讗爪诇谞讜 讻诪讜 砖讛讜讚注转讬讱 驻注诪讬诐 讚讘专 砖讗讬谉 诪转讻讜讬谉 诪讜转专:



讗诪专 讛诪讗讬专讬 讛诪砖谞讛 讛砖讘讬注讬转 讜讛讻讜谞讛 诇讘讗专 讘讛 讘拽爪转 诪诇讗讻讜转 砖讗讬谞谉 讗讜讻诇 谞驻砖 注诇 讗讬讝讛 爪讚 谞讗住专讜 讜讗诪专 注诇 讝讛 砖诇砖讛 讚讘专讬诐 讛讬讛 专' 讗诇注讝专 讘谉 注讝专讬讛 诪转讬专 讜讞讻诪讬诐 讗讜住专讬谉 驻专转讜 讛讬转讛 讬讜爪讗讛 讘专爪讜注讛 砖讘讬谉 拽专谞讬讛 讜讛讬讛 注砖讜讬 讘讛 诇谞讜讬 讗讜 诇住讬诪谉 砖讬讻讬专讜讛 讘讬谉 讛讗讞专讜转 讜诇讗 诇砖讜诐 砖诪讬专讛 讜讞讻诪讬诐 讗讜住专讬谉 诪砖讜诐 诪砖讜讗讬 讜讘转诇诪讜讚 讛诪注专讘 讗诪专讜 注诇 讝讛 砖讞讘讬专讬讜 讙注专讜 讘讜 讜讗诪专讜 诇讜 讗讜 讛注讘专 专爪讜注讛 诪驻专转讱 讗讜 注讘讜专 诪讘讬谞讜转讬谞讜 讜砖讛讜讗 拽讘诇 注诇讬讜 讙注专转诐 讜讛讜砖讞专讜 砖谞讬讜 诪专讜讘 讛爪讜诪讜转 讜讻谉 驻讬专砖讜 砖诐 砖诇讗 砖诇讜 讛讬转讛 讗诇讗 砖诇 砖讻谞转讜 讗诇讗 砖讻诇 砖住驻拽 讘讬讚讬讜 诇诪讞讜转 讜讗讬谞讜 诪讜讞讛 拽讜诇专 转诇讜讬 诇讜 讘爪讜讗专讜 讜诪拽讚专讬谉 讗转 讛讘讛诪讛 讘讬讜"讟 驻讬' 讞讻讜讱 砖诪讞讻讻讬谉 讗转 讛讘讛诪讛 讘诪讙专专转 讜拽讬专讜讚 讛讜讗 讘诪讙专专转 砖诇 讘专讝诇 砖砖谞讬讛 讚拽讜转 讜讗注"驻 砖注讜砖讬谉 讘讛 讞讘讜专讛 诇驻注诪讬诐 讚讘专 砖讗讬谉 诪转讻讜讬谉 讛讜讗 讜驻住讬拽 专讬砖讬讛 讗讬谉 讻讗谉 砖专讜讘 驻注诪讬诐 讗讬谉 砖诐 讞讘讜专讛 讜讘转讜住驻讜转 驻讬专砖讜 讚讻诇 讚诇讗 谞讬讞讗 诇讬讛 讜讗讚专讘讛 讚拽砖讬 诇讬讛 讗讬谞讜 谞讗住专 诪砖讜诐 驻住讬拽 专讬砖讬讛 讻诪讜 砖讬转讘讗专 讘诪住讻转 砖讘转 讜讬"诪 讘拽讬专讜讚 讛住专转 讛讝讘讜讘讬诐 讛拽讟谞讬诐 砖诪谞讬讞讜转 讛诪拽讜诐 砖讛诐 谞讗讞讝讜转 诇砖诐 驻爪讜注 讜砖讜讞拽讬诐 讗转 讛驻诇驻诇讬' 讘专讬讞讬诐 砖诇讛诐 驻讬' 讘讗讜转诐 砖专讙讬诇讬诐 诇砖讞讜拽 讘讛诐 讻诇 讛砖谞讛 讘诇讗 砖讜诐 砖谞讜讬 讗注"驻 砖讗讜诪谞讜转 讙讚讜诇讛 讛讜讗 讜讟讜专讞 讬转专 讜讞讻诪讬诐 讗讜住专讬谉 讗诇讗 砖讬讚讜讱 讘诪讚讜讻讛 砖诇 讗讘谉 讗讜 砖诇 注抓 讗讜 砖诇 讘专讝诇 讻诪讜 砖注讜砖讬谉 专讜讘 讘谞讬 讗讚诐 专' 讬讛讜讚讛 讗讜诪专 讗讬谉 诪拽专专讬谉 讗讘诇 诪拽专爪驻讬谉 驻讬' 拽专爪讜祝 讘诪讙专专转 砖诇 注抓 讜砖讬谞讬讛 专讞讘讜转 讜讗讬谉 讘讛 讞讘讜专讛 讗讘诇 拽讬专讜专 讗住讜专 讜讬"诪 讘拽专爪讜祝 讛住专转 讛讝讘讜讘讬诐 讛讙讚讜诇讬诐 砖讗讬谉 诪谞讬讞讜转 讛诪拽讜诐 砖谞讗讞讝讜转 讘讜 驻爪讜注 讘讛住专转诐 讜讞讻诪讬诐 讗讜住专讬谉 讗祝 讘拽讬专爪讜祝 诪讙讝专转 拽讬专讜讚 讜讛诇讻讛 讻专' 讗诇注讝专 讘谉 讝专讬讛 讜讗祝 讛拽讬专讜讚 诪讜转专 讜诪"诪 爪专讬讱 诇拽专讚 诪注讟 诪注讟 讜诇讗 砖讬诪砖讜讱 讗转 讛诪拽专讚 诇爪讚 注爪诪讜 讬讜转专 诪讚讗讬 砖诇讗 讬讘讗 诇讬讚讬 转诇讬砖转 砖注专 讜讛诇讻讛 讻讞讻诪讬诐 讘砖讞讬拽转 驻诇驻诇讬谉 讜讻谉 讘专爪讜注转 讛驻专讛 讜讗讬谉 诪讜爪讬讗讬谉 讗转 讛讘讛诪讛 讗诇讗 讘诪转讙 讗讜 专住谉 讛专讗讜讬 诇讛 讜讛注砖讜讬讛 诇讛砖转诪专 讘讜:



讝讛讜 讘讬讗讜专 讛诪砖谞讛 讜诪讛 砖谞讻谞住 转讞转讬讛 讘讙诪专讗 讻讱 讛讜讗:



诪注砖专 讘讛诪讛 谞讜讛讙 讘讗专抓 讜讘讞讜爪讛 诇讗专抓 讘驻谞讬 讛讘讬转 讜砖诇讗 讘驻谞讬 讛讘讬转 讜诪驻谞讬 讛转拽诇讛 砖讛讬讜 诪注砖专讬谉 讜讗讜讻诇讬谉 转诪讬诪讬诐 讛转拽讬谞讜 讗讞专 讞讜专讘谉 砖诇讗 讬注砖谞讜 讘讘讛诪讛 讜讗诐 注讘专 讜注砖专 讬讗讻诇 讘诪讜诪讜 诪注转讛 讝讛 砖讗诪专讜 讻讗谉 讘专' 讗诇注讝专 讘谉 注讝专讬讛 转专讬 讗诇驻讬 注讙诇讬 讛讜讛 诪注砖专 砖讗诇讜 讘讛 讘转讜住驻讜转 砖讛专讬 专' 讗诇注讝专 讘谉 注讝专讬讛 讗讞专 讞讜专讘谉 讛讬讛 砖讛专讬 专讘谉 讬讜讞谞谉 讘谉 讝讻讗讬 谞讛讙 谞砖讬讗讜转讜 讗讞专 讞讜专讘谉 讻诪讜 砖讛转讘讗专 讘诪住讻转 专讗砖 砖谞讛 讜专' 讗诇注讝专 讘谉 注讝专讬讛 讛讬讛 拽讟谉 讘讗讜转讜 讝诪谉 砖讛专讬 讻砖讛注讘讬专讜 专讘谉 讙诪诇讬讗诇 诪谞砖讬讗讜转讜 诇讗 讛讬讛 讛讜讗 讗诇讗 讘谉 讬"讝 砖谞讛 讜讗"讻 拽讟谉 讛讬讛 讛专讘讛 讘驻谞讬 讛讘讬转 讜讗讞专 讞讜专讘谉 讛讬讗讱 讬讛讬讛 诪注砖专 讘讘讛诪讛 讜诪转讜讱 讻讱 诪驻专砖讬谉 讘讛 砖诇诪住 讛诪诇讱 讛讬讛 诪注砖专 讜讗讬谉 讛诇砖讜谉 诪讜讻讬讞 讻谉 讜诪"诪 讗谞讜 诪驻专砖讬诐 砖讗讞专 讞讜专讘谉 讛讬讛 讜拽讜讚诐 讗讜转讛 转拽谞讛 砖诇讗 讛讬转讛 讗讜转讛 转拽谞讛 转讻讜驻讛 诇讞讜专讘谉 讻诇 讻讱 讗讜 砖诪讗 讘住讜祝 讛讞讜专讘谉 讛讬讛 砖讛专讬 专讘谉 讙诪诇讬讗诇 砖讛讜注讘专 讘砖讘讬诇讜 讛讬讛 谞讜转谉 讟注诐 讘注讘讜专 砖谞讛 讚讗讬诪专讬讗 讚注讚拽讬谉 讜讙讜讝诇讬讗 专讻讬讻讬谉 讜驻讬专讜砖讜 注诇 拽专讘谞讜转 讛驻住讞 讜拽讬谞讬 讬讜诇讚讜转 讻诪讜 砖讬转讘讗专 讘专讗砖讜谉 砖诇 住谞讛讚专讬谉 讜讗注"驻 砖讗诪专讜 讛诇诇 讜砖诪注讜谉 讙诪诇讬讗诇 讜砖诪注讜谉 谞讛讙讜 谞砖讬讗讜转诐 讘驻谞讬 讛讘讬转 诪讗讛 砖谞讛 讜专讘谉 讙诪诇讬讗诇 讝讛 讘讗 讗讞专讬讛诐 砖诪讗 诪讬注讜讟 讝诪谉 讛讬讛 讘驻谞讬 讛讘讬转 讜诇讗 讞砖砖讜 诇诪谞讜转讜 注诐 讗讜转诐 讗专讘注讛 讗诇讗 注诐 讗讜转诐 砖砖诪砖讜 讗讞专 讞讜专讘谉 砖专讜讘 谞砖讬讗讜转讜 讛讬讛 讘讗讜转讜 讝诪谉:





转讜住驻讜转 专讬"讚

讜讞讻诪讬诐 讗讜诪专讬诐 讗讬谉 诪拽专讚讬诐 讗祝 诇讗 拽专爪驻讬诐 讗讬 拽砖讬讗 讞讻诪讬诐 讛讬讬谞讜 转"拽 讚驻诇讬讙 注诐 专"讗 讘谉 注讝专讬讗 转砖讜讘讛 讗讬 讗转讗 专"讬 诇讗讬驻诇讬讙 讗讞讻诪讬诐 讚专' 讗诇注讝专 讛讜讬 砖讬讬讱 诇讛拽砖讜转 讞讻诪讬诐 讚专"讬 讛讬讬谞讜 讞讻诪讬诐 讚专"讗 讗诇讗 专"讬 诇讗 讗转讗 讗诇讗 诇驻专讜砖讬 诪讬诇转讬讬' 讚讞讻诪讬诐 讚专"讗 讚讗住专讜 讛拽讬专讜讚 讜诪讗专 专"讬 讚讚讜拽讗 讛拽讬专讜讚 讗住专讜 讜诇讗讜 讛拽讬专爪讜祝 讜讞讻诪讬诐 驻诇讬讙讬 注诇讬' 讜讗诪讜专 讚讻讬 讛讬讻讬 讚讗住专讜 讛拽讬专讜讚 讛"谞 讗住专讜 讛拽讬专爪讜祝:





转专讬住专 讗诇驻讬 注讙诇讬 讛讜讬 诪注砖专 专"讗 讘谉 注讝专讬' 诪注讚专讜 注讬讬谉 诪"砖 讘专讬砖 驻' 诪注砖专 讘讛诪讛:









砖讬讟讛 诪拽讜讘爪转

讜专讘讗 讗诪专 注诇 讙讘讬 讞专住 谞诪讬 讗住讜专 诪砖讜诐 讚拽讗 诪讜诇讬讚 专讬讞讗. 驻讬专讜砖 诇注砖谉 驻讬专讜转. 讜专讘 讬讛讜讚讛 讚砖专讬 住讘讬专讗 诇讬讛 讚讘讗讜讻诇讬谉 诇讗 砖讬讬讱 讗讜诇讜讚讬 专讬讞讗 讜讘讻诇讬诐 讛讜讗 讚砖讬讬讱 讻讙讜谉 砖讬专讗讬 讜讻讬讜爪讗 讘讛谉 讻讚讗诪专讬谞谉 住讞讜驻讬 讻住讗 讗砖讬专讗讬 讻讜'.  


诪讬讚讬 (讚讛讜讗) 讚讛讜讛 讗讘讬砖专讗 讗讙讜诪专讬. 驻讬专讜砖 讗祝 注诇 驻讬 砖诪讻讘讛 讛讙讞诇讬诐. 讛拽砖讛 讛专砖讘"讗 讝"诇 讜诪讗讬 讞讚讬转 专讘讗 讘诪讗讬 讚拽讗诪专 诪讬讚讬 讚讛讜讛 讗讘讬砖专讗 讗讙讜诪专讬 讛讜讛 诇讬讛 诇诪讬诪专 讛诇讻转讗 讻砖诪讜讗诇 讗讬 谞诪讬 注诇 讙讘讬 讙讞诇转 砖专讬 讚讚讘专 讛砖讜讛 诇讻诇 谞驻砖 讛讜讗. 讜注诇转讛 诇讜 讘拽讜砖讬讗. 讜诪讜专讬 谞专"讜 讻转讘 讚讗讬 讗诪专 讛诇讻转讗 讻砖诪讜讗诇 讛讜讛 讗诪讬谞讗 讛谞讬 诪讬诇讬 注诇 讙讘讬 讞专住 讚诇讬讻讗 诪砖讜诐 讻讘讜讬 讜讗祝 注诇 驻讬 (砖讛诪讘注讬专) 砖讛讜讗 诪讘注讬专 讜诪讜诇讬讚 专讬讞讗 讗驻讬诇讜 讛讻讬 讘砖诇 讞专住 注讚讬祝 讟驻讬 诪讙讞诇转 砖诇 注抓 讚讗讬讻讗 诪砖讜诐 诪讻讘讛 讜诪讘注讬专 讜讗讜诇讜讚讬 专讬讞讗. 讜诇驻讜诐 讛讻讬 讗讬爪讟专讬讱 专讘讗 诇讜诪专 讚讗驻讬诇讜 讘讙讞诇转 砖诇 注抓 砖专讬 讜讛讘讬讗 专讗讬讛 诪讘砖专讗 讗讙讜诪专讬 砖讗讬驻砖专 诇讜 诇讘砖诇讛 讘拽讚专讛 讜诇讗 讬讻讘讛 讛讗砖 讜讗驻讬诇讜 讛讻讬 讛转讬专讜 诇爪诇讜转讛 讗讙讜诪专讬 诪诪砖 讜讗祝 注诇 驻讬 砖诪讻讘讛 注讚 讻讗谉. 讜讻讬讜爪讗 讘讝讛 驻讬专砖 讛专讬讟讘"讗 讚讗讬 诇讗讜 讚专讘讗 讛讜讛 讗诪讬谞讗 讚注诇 讙讘讬 讙讞诇讬诐 讗住讜专 诪砖讜诐 讚讗讬谉 讻讘讜讬 诪讻砖讬专 讛讗讜讻诇 讜谞诪爪讗 讛讜讗 讻讘讜讬 砖诇讗 诇爪讜专讱 讻讬讜谉 讚讗驻砖专 诇讜 讘诇讗讜 讛讻讬谉 讻讙讜谉 注诇 讙讘讬 讻诇讬 讞专住. 讜诪砖讜诐 讛讻讬 谞拽讟 讚诇讗 讞讬讬砖讬谞谉 诇讛讻讬 讻讬 讛讬讻讬 讚诇讗 讞讬讬砖讬谞谉 讘讻讘讜讬 讘砖专讗 讗讙讜诪专讬 砖讛讜讗 诪讜转专 讜讗驻讬诇讜 讗讬驻砖专 (讘砖驻讜专) 讘砖驻讜讚. 讜讗祝 注诇 驻讬 砖讗讬谉 讛讻讘讜讬 讛讜讗 讛注讜砖讛 讛爪诇讬 讻讬讜谉 讚讘砖注转 讛讻讘讜讬 诪诪砖 谞讻砖专 讛讗讜讻诇 砖专讬 注讚 讻讗谉. 讛专讬 砖谞转讻讜谞讜 砖谞讬讛诐 讘注谞讬谉 讝讛 讜谞拽讘注 讘讜 诪住诪专讜转. 


转专讬住专 讗诇驻讬 注讙诇讗 讛讜讛 诪注砖专 专' 讗诇注讝专 讘谉 注讝专讬讛. 驻讬专讜砖 讗祝 注诇 讙讘 讚专' 讗诇注讝专 讛讜讛 讗讞专 讛讞专讘谉 诪讻诇 诪拽讜诐 讗讞专 讛讞专讘谉 谞讜讛讙讬谉 讚讬谉 诪注砖专. 讜讗讞专 诪讬讻谉 讘讟诇讜 讚讬谉 诪注砖专 讻讬 讛讬讻讬 讚诇讗 诇讬转讜 诇讬讚讬 转拽诇讛 讻讚讗诪专讬谞谉 讘驻专拽 讗' 讚讘专讻讜转. 讜讝讛 拽讜讚诐 讛转拽谞讛 讛讬讛 砖注讚讬讬谉 讛讬讜 谞讜讛讙讬谉 讚讬谉 诪注砖专. 


讗诪专 专讘 谞讞诪谉 讛诇讻讛 讻专' 砖诪注讜谉. 驻讬专讜砖 讜讗祝 注诇 讙讘 讚注讘讬讚 讞讘讜专讛 诇讗讜 驻住讬拽 专讬砖讬讛 讛讜讗 讜讙诐 讗讬谞讜 诪砖讬专 讛砖注专 讗诇讗 诪讛 砖讻讘专 转诇讜砖. 讜讗转讬讗 讻专' 注拽讬讘讗 讚讗诪专 讗驻讬诇讜 谞驻砖 讘讛诪讛 讘诪砖诪注. 讚讗讬诇讜 诇专' 讬讜住讬 讗住讜专 讻讬讜谉 讚讗讬讻讗 讟专讞讗. 讜讗讬诇讜 诇专' 讬讛讜讚讛 讗住讜专 讗驻讬诇讜 诇专' 注拽讬讘讗 讚讘讙讘讬 讘讛诪讛 诇讗 讗诪专讬谞谉 诪转讜讱. 讜讗诪专讜 讘转讜住驻讜转 讚讚讜拽讗 砖诇讛谉 砖讛讬讜 砖诇 注抓 砖专讜. 讗讘诇 讗讜转诐 砖讛诐 砖诇 诪转讻转 讜注讜砖讬谉 讞讘讜专讛 讜讚讗讬 讗住讜专讜转 讗驻讬诇讜 诇专' 砖诪注讜谉 讜驻住讬拽 专讬砖讬讛 讜诇讗 讬诪讜转 讛讜讗.





诪讛专砖"讗 - 讞讬讚讜砖讬 讛诇讻讜转

转讜住' 讘讚"讛 注"讙 讞专住 诪讜转专 驻专砖"讬 讻讜' 讚讛讘注专讛 砖诇讗 诇爪讜专讱 砖专讬 诇注砖讜转讛 讘讬"讟 讻讜' 注讻"诇 讜专讘 谞讞诪谉 讚驻专讬讱 诇专讘 讛讜谞讗 讜谞讬诪讗 诪专 诪驻谞讬 砖诪讘注讬专 讗驻砖专 讚砖诪注 诪专讘 讛讜谞讗 讚讗讬转 诇讬讛 讚讛讘注专讛 砖诇讗 诇爪讜专讱 讛讜讬 诪诇讗讻讛 讘讬"讟 讜讻讚诪住讬拽 专讘 讛讜谞讗 讚住讜驻讜 诪讘注讬专 讜拽"诇:


讘讚"讛 讜讙' 诪讞诇讜拽转 讘讚讘专 讻讜' 讜讚讜拽讗 讘诪讙专专讛 砖诇 注抓 讻讜' 讗讘诇 讘诪讙专专讛 砖诇谞讜 砖讛谉 砖诇 讘专讝诇 讻讜' 注讻"诇 专"诇 讚诪讙专专讛 砖诇谞讜 讗讬谉 诇讛转讬专 讗诇讗 讘砖诇 注抓 讚讘砖诇 讘专讝诇 转讜诇砖 砖注专讜转 讗讘诇 讘砖诇讛诐 讜讚讗讬 讗祝 讘砖诇 讘专讝诇 讛讜讬 砖专讬 讚讛讗 拽讬专讜讚 讚讘砖诪注转讬谉 讘砖诇 讘专讝诇 讛讜讗 讜讗谞谉 驻住拽讬谞谉 讻专"砖 讜讻专讗讘"注 讜讻"讻 讛专讗"砖 注"砖 讜讚讜"拽:





诪讛专"诐

讚"讛 注"讙 讞专住 讜讻讜' 注讚 讚拽住讘专 讚讛讘注专讛 砖诇讗 诇爪讜专讱 砖专讬 诇注砖讜转讛 讘讬"讟 讻讜' 讜讬砖 诇讚拽讚拽 讜讛讗 讗驻讬' 诪诇讗讻讛 讗讞专转 讻讙讜谉 讛讜爪讗讛 讗诪专讬' 诇注讬诇 诇讘"讛 诪转讜讱 砖讛讜转专讛 诇爪讜专讱 讛讜转专讛 砖诇讗 诇爪讜专讱 讜爪"诇 讚注讬砖讜谉 驻讬专讜转 诇专讘 讛讜讗讬诇 讜讗讬谞讜 砖讜讛 诇讻诇 谞驻砖 诪拽专讬 砖诇讗 诇爪讜专讱 讻诇诇 讜讙讘讬 诪转讜讱 讘注讬 爪讜专讱 讬"讟 拽爪转:





讞讻诪转 砖诇诪讛

专砖"讬 讘讚"讛 住讞讜驻讬 讻讜' 砖讘讻讜住 讗住讜专 讻讜' 讜讛讚"讗:


讘讚"讛 专讘讗 讻讜' 诪讬讚讬 讚讛讜讛 讻讜' 讻爪"诇:


转讜住' 讘讚"讛 讜讙' 诪讞诇讜拽转 讻讜' 驻讬' 专"讬 讚讛诇讻讛 讻讜' 讻爪"诇:





诪讛专"诐 砖讬祝

讘转讜住驻讜转 讚"讛 注"讙 讞专住 讻讜' 讜讗驻讬诇讜 诇诪讗谉 讚砖专讬 讛讘注专讛 砖诇讗 诇爪讜专讱 讻诇诇 讻讜'. 专"诇 讚诇诪"讚 诇注讬诇 讛讘注专讛 诇诇讗讜 讬爪转讛 讘注讬 诪讬讛讜 诇爪讜专讱 讬讜"讟 专拽 讗注"驻 砖讗讬谞讜 砖讜讛 诇讻诇 谞驻砖 [讻] 讗讘诇 诇诪"讚 讗注"驻 砖讗讬谞讜 诇爪讜专讱 讬讜"讟 讻诇诇 讗注"驻 砖讛讜讗 讗讘 诪诇讗讻讛 讗驻"讛 砖专讬 讻讚诇注讬诇 驻"拽 讙讘讬 讛讘注专讛 讜讘讬砖讜诇 讗讬谞讜 诪砖谞讛 讜讗转"诇 诪砖谞讛 讘讬转 砖诪讗讬 讛讜讗 讚诇讘讬转 讛诇诇 诪转讜讱 讻讜' 讜讘讬砖讜诇 诇讻讜诇讬 注诇诪讗 讗讘 诪诇讗讻讛 讛讜讗 讜讗驻"讛 砖专讬 诪"诪 讻讬讘讜讬 讗住讜专 讚诇注讜诇诐 讗讬谞讜 诇爪讜专讱 转讬拽讜谉 讻讜': 
讜诇讗 谞转讞讜讜专 诇讬 诇诪讛 诇注讜诇诐 讗讬谞讜 诇爪讜专讱 转讬拽讜谉 讛讗 讘讬砖专讗 讗讙讜诪专讗 砖专讬 讗注"驻 砖诪讻讘讛 讜诇注讬诇 讘砖讘讬诇 砖诇讗 转转注砖谉 讻讜' 注讬讬谉 讘讗砖专"讬 砖讻转讘 讘讛讚讬讗 讗诐 讗讬谉 诇讜 讗砖 讗讞专 讛讜讬 砖驻讬专 讗讜讻诇 谞驻砖 讜注讬讬谉:


讘转讜住' 讘讚"讛 砖诇砖 诪讞诇讜拽讜转 讻讜' 讗讘诇 讘诪讙讬专讛 砖诇谞讜 砖诇 讘专讝诇. 诪砖讗"讻 砖诇 讘专讝诇 砖诇讛谉 讚砖专讬 讚讛讬讬谞讜 拽讬专讜讚 讚诪转谞讬' 讜讻驻讬专砖"讬 讜讻"诪 讘讗砖专"讬 讜讘专砖"讗 讜注讬讬谉:





专砖"砖

讙诪专讗 砖诇讞讜 诇讬讛 讗诇诪诇讗 讻讜' 讙讝专谞讜 讻讜'. 讻爪"诇 讜讻"讛 讘驻住讞讬诐 讜诇驻讬 讛讙讬' 讙讜讝专谞讬 爪"诇 讘专讬砖讗 砖诇讞 诇讬讛 砖诪注讜谉 讘谉 砖讟讞 讻讚讗讬转讗 讘讘专讻讜转 讜讚注 讚讘转讜住驻转讗 诪住讬讬诪讗 诪驻谞讬 砖拽讜专讬谉 讗讜转谉 驻住讞讬诐 讜注转讛 讬砖 诇讬 住注讚 诇诪砖"讻 讘专驻"讝 讚驻住讞讬诐 讚专"讙 讛讬讛 拽讜专讗 诇讙讚讬 诪拽讜诇住 砖诇讜 驻住讞:



转讚"讛 注"讙 讞专住 讜讻"诪 讘讬专讜砖诇诪讬 讻讜' 专' 讬讜住讬 讗住专 讻讜' 讜讛讟注诐 讻讜'. 诇驻谞讬谞讜 讘讬专讜砖诇诪讬 诪砖讬诇讬谉 诇讬转讗 驻诇讜讙转转 专"讬 讜专讘谞谉 专拽 讞讝拽讬' 讗住专 诪转谞讬转讗 驻诇讬讙讗 讻讜' 讜讻谉 讛注转讬拽讜讛讜 讛专讗"砖 讜讛讛"诪 砖诐 讜讙诐 讟注诐 讛诪转讬专 诪砖诪注 诪讚讬讜拽讗 讚讘讬讜诐 讛砖讘转 讻诪砖"讻 诇注讬诇 讜诇讙讬专住转诐 讜驻讬专讜砖诐 爪"诇 讚专' 讬讜住讬 讚讬专讜砖诇诪讬 讗讬谞谞讜 住转诐 专' 讬讜住讬 讛转谞讗 讚讛讗 讗讬讛讜 住"诇 讚诇诇讗讜 讬爪讗转 (砖讘转 注) 讜谞专讗讛 砖讛讜讗 专' 讬讜住讬 讗诪讜专讗 砖谞讝讻专 讻"驻 讘讬专讜砖诇诪讬 住转诐 注诪砖"讻 讘专讬砖 注专诇讛 讘住"讚 讜诪砖"讻 讚讗诐 诇诇讗讜 讬爪讗转 诪讜转专转 讘讬讜"讟 讛讜讗 讻驻讬' 专讬讘"讗 砖讛讘讬讗讜 讘驻住讞讬诐 (讛 专注"讘



讘讗"讚 讜讗驻讬' 诇诪讗谉 讚砖专讬 讛讘注专讛 讻讜' 讗讘诇 讻讬讘讜讬 讻讜'. 注诪砖"讻 讘砖讘转 (注讙) 讘住"讚:



讘诪砖谞讛 驻专转讜 讬讜爪讗讛 讻讜'. 注转讜讬"讟 住讚"讛 讘讬讜"讟 砖讻' 讘砖诐 讛讘"讬 讚砖讘讬转转 讘讛诪转讜 讛讜讬讗 讘诇讗讜 讜注诪砖"讻 讘注"讝 (讟讜) 讘住"讚:





讘谉 讬讛讜讬讚注

转旨职诇值讬住址专 讗址诇职驻值讬 注侄讙职诇值讬 讛植讜指讛 诪职注址砖旨讉值专 专址讘旨执讬 讗侄诇职注指讝指专 讘旨侄谉 注植讝址专职讬指讛 诪值注侄讚职专值讬讛旨 讻旨指诇 砖讈址转旨指讗 讜职砖讈址转旨指讗!. 谞专讗讛 诇讬 讘住"讚 住讱 讝讛 讘讗 诇讜 讘讻讬讜讜谉 诇讜诪专 砖讛讬讛 诪讜砖讙讞 讜谞砖驻注 诪谉 讬"讙 诪讻讬诇谉 讚专讞诪讬 讗讜 诪谉 诪讝诇 讛注诇讬讜谉 砖讛讜讗 诪讝诇 讬"讙 讜讛诪住驻专 讛讬讛 讘讗诇驻讬诐 讻谞讙讚 讛讗爪讬诇讜转 讻谞讜讚注. 讙诐 诪住驻专 讬"讙 讻诪谞讬谉 讗讛讘讛 诇专诪讜讝 砖讛注讜砖专 讛注爪讜诐 讛讝讛 诇讗 谞讬转谉 诇讜 讘注讜诇诐 讛讝讛 诪砖讻专 注讜诇诐 讛讘讗 讗诇讗 谞讬转谉 诇讜 诇讜 讘转讜专转 爪讚拽讛 诪爪讚 讗讛讘讛 讻讚讻转讬讘 (讬专诪讬讛 诇讗, 讘) '讜职讗址讛植讘址转 注讜止诇指诐 讗植讛址讘职转执旨讬讱职 注址诇 讻值旨谉 诪职砖址讈讻职转执旨讬讱职 讞指住侄讚', 砖讗谞讬 谞讜转谉 诇讱 讟讬讘讛 讘讚专讱 讞住讚 讗讘诇 砖讻专讱 砖诪讜专 诇注讜诇诐 讛讘讗 讜讻谉 讛讜讗 讗讜诪专 (转讛诇讬诐 讻讚, 讛) '讬执砖指旨讉讗 讘职专指讻指讛 诪值讗值转 讛殖' 讜旨爪职讚指拽指讛 诪值讗直诇止拽值讬 讬执砖职讈注讜止'.





讞讬讚讜砖讬 讞转"住

讗诇诪诇讗 转讜讚讜住 讗转讛 驻讬专砖"讬 讞讻诐 讙讚讜诇 讜谞讻讘讚 专讜爪讛 讻砖转讬 讛诇砖讜谞讜' 讛转诐 讚讛讜讛 讙讘专讗 专讘讛 讜讙诐 诪讟讬诇 诪诇讗讬 讘讻讬住谉 砖诇 转"讞 讜讻"讻 讛专讬"祝 砖诐 讘' 讛讟注诪讬诐 讜谞"诇 诪砖讜诐 讚谞讛讬 讚诇讗 讛讬' 诪谞讚讬谉 转"讞 诪"诪 讛讬' 诪诪谞讬谉 讗谞讙讬讚讗 讻讚讗讬转讗 驻' 诪拽讜诐 砖谞讛讙讜 讜注"讻 讛讻讗 诪砖讜诐 讚讛讜讛 讘讬' 转专转讬 转"讞 讜诪讟讬诇 诪诇讗讬 诇讗 注讘讚讬' 诇讬' 诪讬讚讬 讜讜讬转专讜 讻谞讙讚讜 讛讻诇:


讘专讜讱 讗诇 专讗砖讜谉 讜讗讬谉 砖谞讬. 砖注讝专谞讬 讘讞讬' 驻专拽 砖谞讬. 讻讘讜讚讬 讜诪专讬诐 专讗砖讬. 讬讛讬' 注诪谞讜 讘讞讬' 驻专拽 砖诇讬砖讬:








驻谞讬 讬讛讜砖注

讘讙诪专讗 注诇 讙讘讬 讞专住 诪讜转专 讜驻讬专砖"讬 讚讻讬讘讜讬 诇讬讻讗 讜讛讘注专讛 谞诪讬 注"讬 砖讬谞讜讬 讛讜讗 讻诇讗讞专 讬讚 讜讻讜' 注讻"诇. 讜诇讻讗讜专讛 讬砖 诇转诪讜讛 诇诪讛 讛讜爪专讱 专砖"讬 诇讻讱 讜转讬驻讜拽 诇讬讛 讚讘诇讗"讛 砖专讬 讚讛讗 讘讛讘注专讛 讗诪专讬谞谉 诇讛讚讬讗 诇注讬诇 讜讘讻诪讛 讚讜讻转讬 诪转讜讱 砖讛讜转专讛 讛讘注专讛 诇爪讜专讱 讛讜转专讛 砖诇讗 诇爪讜专讱 讜讻诪"砖 讛转讜' 讘砖诐 讛专' 讬爪讞拽 讜讗"讻 诇驻"讝 讗讚专讘讛 诇驻讬 砖讬讟转 专砖"讬 诇注讬诇 讚祝 讬"讘 讚讗诪专讬谞谉 诪转讜讱 砖讛讜转专讛 讗驻讬诇讜 讛讬讻讗 讚诇讬讻讗 爪讜专讱 讛讬讜诐 拽爪转 (讜讚诇讗 讻诪"砖 讛转讜住' 砖诐) 讗"讻 讻"砖 讚讬砖 诇讛转讬专 讛讻讗 讗驻讬诇讜 讘讛讘注专讛 讻讚专讻讛 讻讬讜谉 讚爪讜专讱 讬讜诐 拽爪转 讜谞专讗讛 讚讗驻"讛 讛讜爪专讱 专砖"讬 诇驻专砖 诪砖讜诐 讚讛讘注专讛 注"讬 砖讬谞讜讬 讛讜讗 诪砖讜诐 讚讘诇讗"讛 讛讜讬 讗住讜专 讜诇讗 砖专讬谞谉 诇讛 诪讟注诐 诪转讜讱 诪砖讜诐 讚讗讬谉 讝讛 讚讘专 讛砖讜讛 诇讻诇 谞驻砖 讜诪讛"讟 诇讻"注 讗住讜专 讙讘讬 讙讞诇转 讜讗驻"讛 讛讜爪专讱 专砖"讬 诇驻专砖 讚讻讬讘讜讬 诇讬讻讗 讜诇讗 住讙讬 诇讛 讘讛讗讬 讟注诪讗 讙讜驻讗 讚讛讜讬 注"讬 砖讬谞讜讬 讚讗驻砖专 讚诇注谞讬谉 讻讬讘讜讬 诇讗 诪讬拽专讬 砖讬谞讜讬 讚讚专讱 讞专住 砖讛讜住拽 讗讬 讗驻砖专 讗诇讗 注"讬 讻讬讘讜讬 讻讬 讛讗讬 讚讗讬谉 讚专讻讜 诇讻讘讜转 讘诪讬诐 砖诇讗 讬爪讟谞谉 诇讙诪专讬 讜讬讜转专 谞专讗讛 诪砖讜诐 讚诇拽讜砖讟讗 讚诪讬诇转讗 驻砖讬讟讗 诇讬讛 诇专砖"讬 讚讗讬谉 讻讗谉 讻讬讘讜讬 讻诇诇 诪砖"讛 谞讬讞讗 诇讬讛 诇驻专砖 诪讬诇转讗 讚驻住讬拽讗 讻谉 谞"诇 讜注讬讬谉 诪讛 砖讗讻转讜讘 讘住诪讜讱 讘诇砖讜谉 讛转讜住驻讜转:


讘转讜住' 讘讚"讛 注诇 讙讘讬 讞专住 讜讻讜' 讜讛"专 讬爪讞拽 驻讬专砖 讚讛讘注专讛 砖诇讗 诇爪讜专讱 砖专讬 讜讻讜' 讜讻谉 诪砖诪注 讘讬专讜砖诇诪讬 讜讻讜' 讜讟注诪讗 诪讗谉 讚讗讜住专 住讘专 讛讘注专讛 诇讞诇拽 讬爪讗讛 讜讻讜' 注住"讛. 诇讻讗讜专讛 讚讘专讬 讛转讜住' 讘讝讛 诪讙讜诪讙诪讬诐 讗讜 砖讬砖 拽讬爪讜专 讜讛砖诪讟讛 讘讚讘专讬讛诐 讚讛讗 诇讛讱 诪讬诇转讗 讙讜驻讗 讚讛讘注专讛 砖诇讗 诇爪讜专讱 诪讜转专 诇讗 讛讜讬 爪专讬讻讗 诇讗转讜讬讬 诪讛讬专讜砖诇诪讬 讚驻诇讬讙讬 讘讛 讗诪讜专讗讬 讚讛讗 讗讚专讘讛 讘转诇诪讜讚讗 讚讬讚谉 诪砖诪注 诇讛讚讬讗 讚讘讛讘注专讛 讜讻诇 讛诪诇讗讻讜转 讗诪专讬谞谉 诪转讜讱 砖讛讜转专讛 讜讻讜' 讻讚讗诪专讬谞谉 诇注讬诇 讚祝 讬"讘 讘讛讗 讚讘"讛 诪转讬专讬谉 诇讛讜爪讬讗 拽讟谉 讜诇讜诇讘 诇专"讛 讜诪住拽讬谞谉 讛转诐 讚讟注诪讗 讚讘"讛 诪砖讜诐 讚讗诪专讬' 诪转讜讱 讜诪砖诪注 讘驻砖讬讟讜转 讚讗驻讬诇讜 诇讻转讞讬诇讛 砖专讬 讻讚诪砖诪注 讘驻"拽 讚讻转讜讘讜转 讚祝 讜' 讜讘讻诪讛 讚讜讻转讬 讘砖"住 讜讗讬 诪砖讜诐 讚讛砖转讗 谞诪讬 诪住拽讜 讛转讜住' 讗讚注转讬讬讛讜 讛讱 住讘专讗 讚讛谞讱 讗诪讜专讗讬 讚砖诪注转讬谉 讚讗讬讬专讬 讘诇注砖谉 讛讜讬 讚讘专 砖讗讬谞讜 砖讜讛 诇讻诇 谞驻砖 讜诪砖"讛 讛讜爪专讱 诇讛讘讬讗 专讗讬讛 诪讬专讜砖诇诪讬 讚讗驻"讛 讗讬讻讗 诇诪"讚 讚砖专讬 讗驻讬诇讜 讘谞专 砖诇 讘讟诇讛 讜讛讬讬谞讜 诪砖讜诐 讚住讜讘专 讚讛讘注专讛 诇诇讗讜 讬爪讗转 讗"讻 讻"砖 讚砖专讬 诇注砖谉 讛驻讬专讜转 注诇 讙讘讬 讞专住 讚诇驻"讝 拽砖讛 讬讜转专 讘讛讗 讚讘注讬 诇讗转讜讬讬 专讗讬讛 诪讬专讜砖诇诪讬 讚讛讗 讜讚讗讬 诪讬诇转讗 讚驻砖讬讟讗 讛讬讗 讘诪住' 砖讘转 讜讘讻讜诇讛 转诇诪讜讚讗 讚拽讬"诇 讻诪"讚 讛讘注专讛 诇讞诇拽 讬爪讗转 讜讻住转诪讗 讚诪转谞讬' 讚诪谞讬 诇讬讛 讘讛讚讬 讗讘讜转 诪诇讗讻讜转 讜拽转谞讬 讞讬讬讘 讞讟讗转 讜诇驻"讝 诪诪讬诇讗 讚讻诇 诪讛 砖讻转讘讜 注讜讚 讘讚讘讜专 讝讛 讜诪讬讛讜 讛转诐 拽讗诪专 诇讗 转讬讗住专 讜诇讗 转讬砖专讬 讜诪讻讗谉 讬砖 诇讬讝讛专 诪诇注砖讜转 讛讘注专讛 砖诇讗 诇爪讜专讱 讜讻讜' 讻诇 讛讚讘专讬诐 讛诇诇讜 讻诪砖谞讛 砖讗讬谞讛 爪专讬讻讛 讛诐 讚讛讗 诪讬诇转讗 讚驻砖讬讟讗 讛讬讗:


诪讬讛讜 讛讘"讬 讘住讬' 转拽讬"讚 砖讛讘讬讗 讚讬谉 讝讛 讚谞专 砖诇 讘讟诇讛 讜讛注转讬拽 住讜祝 诇砖讜谉 讛讬专讜砖诇诪讬 讚驻' 诪砖讬诇讬谉 讜讝"诇 专' 谞讞讜诐 讘注讗 拽讜诪讬 专' 讬讜讞谞谉 讗诪专 诇讬讛 诇讗 转讬住专 讜诇讗 转讬砖专讬 讜注讬讬谞转讬 砖诐 讘诇砖讜谉 讛讬专讜砖诇诪讬 讜专讗讬转讬 讚诪讬诇转讗 讚专' 讬讜讞谞谉 诪讬讬转讬 诇讛 讛转诐 讗讛讱 驻诇讜讙转讗 讚驻诇讬讙讬 讘"砖 讜讘"讛 诇注谞讬谉 讛讜爪讗讛 砖诇讗 诇爪讜专讱 讗诇诪讗 讚讟注诪讗 讚专' 讬讜讞谞谉 讘谞专 砖诇 讘讟诇讛 谞诪讬 转诇讬讗 讘驻诇讜讙转讗 讚诪转讜讱 讜讛讬讬谞讜 注"讻 诪砖讜诐 讚住"诇 诇专"讬 讚讘讻讛"讙 讛讜讬 讚讘专 讛砖讜讛 诇讻诇 谞驻砖 讚讗诇"讻 驻砖讬讟讗 讚诇讗 砖讬讬讱 诪转讜讱 诪讚讗住专讬谞谉 讘诪讜讙诪专 讜讻谉 谞专讗讛 诇讛讚讬讗 诪诇砖讜谉 讛讘"讬 砖诐 讜讝讛 砖诇讗 讻讚讘专讬 讛转讜住' 讻讗谉 讚转诇讬讗 讘驻诇讜讙转讗 讚讛讘注专讛 诇诇讗讜 讬爪讗转 讗讜 诇讞诇拽 讚谞讛讬 讚讛转诐 讘讬专讜砖诇诪讬 诪注讬拽专讗 诪讬讬转讬 讛讱 讟注诪讗 讚诇诇讗讜 讗讜 诇讞诇拽 讘注谞讬谉 谞专 砖诇 讘讟诇讛 诪"诪 诪讬诇转讗 讚专' 讬讜讞谞谉 讚讗诪专 诇讗 转讬住专 讜诇讗 转讬砖专讬 诇讗讜 诪讛讗讬 讟注诪讗 拽讗诪专 讗诇讗 诪砖讜诐 诪转讜讱 讜诪住驻拽讗 诇讬讛 讗讬 讛讜讬 讚讘专 讛砖讜讛 诇讻诇 谞驻砖 讗讜 诇讗 诇讻谉 讚讘专讬 讛转讜住驻讜转 讘讝讛 爪专讬讻讬谉 注讬讜谉 诇讬讬砖讘诐 注诇 诪讻讜谞诐 讜讚讜"拽:


砖诐 讘讙诪专讗 诪讬讚讬 讚讛讜讬 讗讘讬砖专讗 讗讙讜诪专讬. 讜讛讻讬 讗讬转讗 谞诪讬 讘驻专拽 专"讗 讚诪讬诇讛 (砖讘转 讚' 拽诇"讚) 讜讬砖 诇讛拽砖讜转 诪讛讗 讚诪砖诪注 讛讻讗 讚讘讘讬砖专讗 讗讙讜诪专讬 讗讬讻讗 讻讬讘讜讬 讙诪讜专 讜诪讛"讟 讗诪专 专讘讗 讚讗驻讬诇讜 注诇 讙讘讬 讙讞诇转 诪讜转专 讚讛讜讬 谞诪讬 讗讜讻诇 谞驻砖 讻诪讜 砖驻讬专砖"讬 讗"讻 讗诪讗讬 讗住专讬谞谉 诇注讬诇 诇讻讘讜转 谞专 诪驻谞讬 讛讚诇讬拽讛 讗讜 诪砖讜诐 讚讘专 讗讞专 讜讗诪讗讬 谞讬诪讗 诪转讜讱 砖讛讜转专讛 讻讬讘讜讬 诇爪讜专讱 讻讙讜谉 讘讬砖专讗 讗讙讜诪专讬 讗讜 诇注砖谉 讛驻讬专讜转 讛讜转专 谞诪讬 砖诇讗 诇爪讜专讱 讚讛讗 讘讛谞讱 讚诇注讬诇 讜讚讗讬 诪砖诪注 讚讛讜讬 爪讜专讱 讛讬讜诐 拽爪转 讜讻"砖 诇诪讗讬 讚诪砖诪注 诇注讬诇 讘驻"拽 讚' 讬"讘 讚讗驻讬诇讜 砖诇讗 诇爪讜专讱 讛讬讜诐 讻诇诇 砖专讬 诪砖讜诐 诪转讜讱. 诪讬讛讜 专讗讬转讬 讘诇' 讛专讬"祝 讝"诇 讘砖诪注转讬谉 砖讬砖 诇讛诐 讙讬专住' 讗讞专转 讘讛讗讬 讚驻' 专"讗 讚诪讬诇讛 讘讛讗 讚讗诪专 讗讘讬讬 诇专讘 讬讜住祝 诪讗讬 砖谞讗 诪讘讬砖专讗 讗讙讜诪专讬 讜诪砖谞讬 诇讬讛 讛转诐 诇讬讻讗 讻讬讘讜讬 讜讗"讻 诇驻"讝 诪砖诪注 讚讘讬砖专讗 讗讙讜诪专讬 诇讬讻讗 讻讬讘讜讬 讙诪讜专 讜诇砖讬讟转诐 爪专讬讱 诇讜诪专 讚讘讛讗讬 讚诇注砖谉 讗驻讬诇讜 诇讙讘讬 讙讞诇转 谞诪讬 诇讗 讛讜讬 讻讬讘讜讬 讙诪讜专 讜讗"讻 诇驻"讝 讗"砖 讚诇讗 砖讬讬讱 诪转讜讱 诇注谞讬谉 讻讬讘讜讬 讜诪砖"讛 讗驻讬诇讜 诇注谞讬谉 讗讬住讜专 讻讬讘讜讬 诪讚专讘谞谉 谞诪讬 诇讗 讗诪专讬谞谉 诪转讜讱 讗讘诇 诇砖讬讟转 专砖"讬 讜转讜住 讻讗谉 讚诪砖诪注 讚注诇 讙讘讬 讙讞诇转 讛讜讬 讻讬讘讜讬 讙诪讜专 讜讗诐 讻谉 注"讻 讚讘讘讬砖专讗 讗讙讜诪专讬 谞诪讬 讛讜讬 讻讬讘讜讬 讙诪讜专 讜讗驻"讛 砖专讬 讘讗讜讻诇 谞驻砖 讜讗"讻 讛讚专讗 拽讜砖讬讗 诇讚讜讻转讗 讗诪讗讬 诇讗 讗诪专讬谞谉 诪转讜讱 讜讻讘专 讛讬讛 谞专讗讛 诇讬 讘讝讛 诇讬讬砖讘 诇驻讬 诪讛 讚驻专讬砖讬转 讘驻"拽 讚讛讗 讚讗诪专讬谞谉 诪转讜讱 讛讬讬谞讜 诪砖讜诐 讚驻砖讟讗 讚拽专讗 讛讻讬 诪砖诪注 讚讗讜转谉 诪诇讗讻讜转 讚砖讬讬讻讬 讘讗讜讻诇 谞驻砖 讛转讬专讛 讛转讜专讛 诇讙诪专讬 诇讻诇 爪专讻讬讻诐 讜讻"讻 讙"讻 诪"讝 讝"诇 讘住' 诪讙"砖 砖讘讝讛 谞转讬讬砖讘讜 讻诪讛 拽讜砖讬讜转 讜讗"讻 诪砖诪注 讚诇讗 讗诪专讬谞谉 诪转讜讱 讗诇讗 讘讗讜转谉 诪诇讗讻讜转 砖注讬拽专谉 诇爪讜专讱 讗讜讻诇 谞驻砖 讜专讜讘 讛讚讘专讬诐 砖讛谉 讗讜讻诇 谞驻砖 讗讬 讗驻砖专 诇讛注砖讜转 讘诇注讚谉 讻讙讜谉 砖讞讬讟讛 讜讗驻讬讬讛 讜讘讬砖讜诇 讜讛讜爪讗讛 讜讛讘注专讛 讻讬讜爪讗 讘讛谉 讚诇驻"讝 诇讗 砖讬讬讱 讛讱 诪讬诇转讗 诇注谞讬谉 讻讬讘讜讬 讚注讬拽专 诪诇讗讻转 讻讬讘讜讬 诇讗讜 讗讜讻诇 谞驻砖 讛谉 讜注讬拽专 讗讜讻诇 谞驻砖 谞诪讬 诇讗 砖讻讬讞 讘讛讜 讻讬讘讜讬 讗诇讗 讘诪讬注讜讟讗 讚诪讬注讜讟讗 讻讙讜谉 讘讬砖专讗 讗讙讜诪专讬 讜讻讬讜爪讗 讘讜 讜讗"讻 诪砖"讛 讗讬谞谉 讘讻诇诇 诪讛 砖讗诪专讛 讛转讜专讛 讗讱 讗砖专 讬注砖讛 诇讻诇 谞驻砖 讜讻谉 诪砖诪注 拽爪转 诪诇砖讜谉 讛转讜住' 讻讗谉 讘住讜祝 讚"讛 注诇 讙讘讬 讞专住 讜讘讝讛 谞转讬讬砖讘 诇讬 讙"讻 诪讗讬 讚讛讜讬 拽砖讬讗 诇讬 诇诪讗讬 讚拽讬"诇 讻专"讬 讚诪讻砖讬专讬 讗讜讻诇 谞驻砖 诪讜转专讬谉 讘讬"讟 讜讗"讻 讛讬讗讱 讗砖讻讞谉 讘砖讜诐 诪诇讗讻讛 讚讗住讜专 诪谉 讛转讜专讛 讛讗 专讜讘谉 讻讻讜诇谉 砖讬讬讱 讘讛讜 诪讻砖讬专讬谉 讗讘诇 诇诪讗讬 讚驻专讬砖讬转 讗"砖 讚诇讗 讗诪专讬谞谉 诪转讜讱 讗诇讗 讘讗讜转谉 诪诇讗讻讜转 砖注讬拽专谉 诇爪讜专讱 讗讜讻诇 谞驻砖 讜讻诇 讝讛 诇讗 砖讬讬讱 讘诪讻砖讬专讬谉 诇讘专 诪讛讜爪讗讛 讜讛讘注专讛 讜讻诪讜 砖谞专讗讛 讙"讻 诪诇' 讛专讘 讛诪讙讬讚 讻诇 讝讛 讛讬讛 谞"诇 讚讘专讬诐 讘专讜专讬诐 讜驻砖讜讟讬诐 讗诇讗 讚诪诇' 讛转讜住' 讚驻' 讛诪爪谞讬注 (砖讘转 讚' 爪"讛) 诇讗 诪砖诪注 讻谉 讚砖诐 讻转讘讜 讛转讜住' 讚转讬诪讗 诇专"讬 讻讬讜谉 讚诪讙讘谉 讞讬讬讘 诪砖讜诐 讘讜谞讛 讜讗驻"讛 砖专讬 讘讬"讟 诪砖讜诐 讚诇讗 讗讬驻砖专 诪注讬"讟 讜讗诐 讻谉 诪讬 砖谞驻诇 讘讬转讜 讘讬"讟 讬讛讗 诪讜转专 诇讘谞讜转讜 讚谞讬诪讗 诪转讜讱 砖讛讜转专讛 诇爪讜专讱 讜诪转讜讱 转讬专讜爪讜 砖诐 诪砖诪注 讚讗讛"谞 讚诪讜转专 诪讚讗讜专讬讬转讗 讛讬讻讗 讚讗讬讻讗 爪讜专讱 讛讬讜诐 拽爪转 讜讻讜' 注"砖 讜讗"讻 诇驻"讝 注"讻 讚诇讗 谞讞讬转 诇讗讜转讛 住讘专讗 砖讻转讘转讬 讚诇诪讗讬 讚驻专讬砖讬转 讗讬谉 诪拽讜诐 诇注讬拽专 拽讜砖讬讬转讜 讜转讬专讜爪讜 砖诇 专"讬 讚讛讗 注讬拽专 诪诇讗讻转 讘讜谞讛 诇讗 砖讻讬讞 讻诇诇 讘讗讜讻诇 谞驻砖 讻讬 讗诐 讘诪讙讘谉 诇讞讜讚 讜讛谞诇注"讚 讻转讘转讬 讜爪"注 讜讚讜"拽:





讬诐 砖诇 砖诇诪讛

讚讬谉 [讗讬谉] 诪谞讬讞讬谉 讛驻专讛 诇爪讗转 讘专爪讜注' 砖讘拽专' 讜讚讬谉 讚诪拽专讚讬谉 讛讘讛诪讛 讘讬"讟 讗注"驻 砖砖讬谞讬 讛诪讙专讚转 拽讟谞讜转 讜注讜砖讬谉 讞讘讜专讛 讜讻"砖 讻砖砖谞讬讛 讙讚讜诇讜转 讜讚讜拽讗 砖诇讛谉 砖诇讗 讛讬讜 转讜诇砖讬谉 讛砖注专讜转 讗砖诇 砖诇谞讜 砖讘讜讚讗讬 讛砖注专 谞讬转诇砖 讗住讜专 讜讗住讜专 诇讟讞讜谉 讛驻讬诇驻诇讬谉 讘专讬讞讬诐 拽讟谞讬诐 砖诇讛诐 讜讗驻讬' 讞讚讗 讞讚讗 讗住讬专: 


诪转谞讬' 讙' 讚讘专讬诐 专讗讘"注 诪转讬专 讜讞讻"讗 讜讛诇讻讛 讻讞讻诪讬诐 驻专转讜 讬讜爪讗转 讘专爪讜注讛 砖讘讬谉 拽专谞讬讛 讜诪拽专讚讬谉 讗转 讛讘讛诪讛 讘讬"讟 讜砖讜讞拽讬谉 讗转 讛驻诇驻诇讬谉 讘专讞讬诐 砖诇讛诐 讜讻' 讛讙讛诪"讬 讚驻诇驻诇讬谉 讘专讞讬讬诐 砖诇讛诐 讗驻讬' 讞讚讗 讞讚讗 讗住讜专 讘讬"讟 讜讛讬讬谞讜 诇专讘谞谉 专讬"讗 讗讬谉 诪拽专讚讬谉 讗转 讛讘讛诪讛 讘讬"讟 驻讬' 砖讙讜专专 讗讜转讛 讘诪讙讬专讛 砖诇 讘专讝诇 砖砖讬谞讬讛 讚拽讜转 讜讛讬讗 注讜砖讛 讞讘讜专讛 讜讞讻"讗 讗讬谉 诪拽专讚讬谉 讗祝 诇讗 诪拽专爪驻讬谉 转"专 讗讬讝讛讜 拽讬专讜讚 讜讗讬讝讛讜 拽讬专爪讜祝 拽讬专讜讚 拽讟谞讬诐 讜注讜砖讬谉 讞讘讜专讛 拽讬专爪讜祝 讙讚讜诇讬诐 讜讗讬谉 注讜砖讬谉 讞讘讜专讛 转"拽 住讘专 讻专"砖 讚讗诪专 讚讘专 砖讗讬谞讜 诪转讻讜讬谉 诪讜转专 讜拽讬专讜讚 讗注"驻 讚拽讗 注讘讬讚 讞讘讜专讛 诪讜转专 讻"砖 拽讬专爪讜祝 讚讗讬谉 注讜砖讬谉 讞讘讜专讛 讻讬"讗 讚讘专 砖"诪 讗住讜专 讜拽讬专爪讜祝 讚诇讗 注讘讬讚 讞讘讜专讛 砖专讬 讜专讘谞谉 住讘专讬 讻专"讬 讚讗诪专 讚讘专 砖"诪 讗住讜专 讜讙讝专讬谞谉 拽讬专爪讜祝 讗讟讜 拽讬专讜讚 讜转讬诪讛 讚诇讗 诪讚讻专 讛讻讗 讗诇讗 讗讬住讜专 讞讘讜专讛 讜讗谞讜 专讜讗讬谉 讻砖诪讙专专讬谉 讛住讜住讬诐 讘诪讙专专转 砖诇 讘专讝诇 砖转讜诇砖讬谉 诪讛谉 讛砖注专 讜讛讜讬 驻住讬拽 讻讬砖讗 讻讛讛讬' 讚转谞谉 谞讝讬专 讞讜驻祝 讜诪驻住驻住 讗讘诇 诇讗 住讜专拽 讜讻' 讛讗讬砖专"讬 诪讚讘专讬 讛转讜' 讜爪"诇 砖诇讗 讛讬讜 注砖讜讬 讻注讬谉 砖诇谞讜 讜诇讗 讛讬' 转讜诇砖 讗转 讛砖注专 讗讘诇 砖诇谞讜 讜讚讗讬 讗住讜专 讜讻' 专"讬 砖讬砖 诪讬 砖讻转讜' 讚讗驻讬' 讘砖诇谞讜 诪讜转专 讗注"驻 砖诪砖讬专 讛砖注专 诪讗讞专 砖讗讬谞讜 谞讛谞讛 诇讗 讛讜讬 驻住讬拽 专讬砖讗 讜讛讜讗 住讘专转 讘注诇 讛注专讜讱 讚住"诇 讚驻住讬拽 讻讬砖讗 讚诇讗 谞讬讞讗 诇讬' 诪讜转专 讗讘诇 讻讘专 讛讜讻讬讞 讻"讬 讘注诇 讛转讜' 讚诇讬转' 诇讛讗讬 住讘专讗 讗诇讗 讻诇 注"专 讗驻讬' 诇讗 谞讬讞讗 诇讬' 讗住讜专 诪讚专讘谞谉 讜讛专诪讘"诐 讻' 讜讝"诇 诪住讬专讬诐 讝讘讜讘讬诐 讛谞转诇讬诐 讘讘讛诪讛 讗注"驻 砖讛谉 注讜砖讬谉 讞讘讜专讛 讜讛讬讬谞讜 讚讛讜讗 住"诇 讚诇讗 讻讝讻专 讚讬谉 诪讙专专转 讻诇诇 讜诪"砖 讘讙诪' 讚拽讬专讜讚 讛讜讬 拽讟谞讬' 讜拽讬专爪讜祝 讛讜讬 讙讚讜诇讬' 讗讝讘讜讘讬' 讛谞转诇讬' 拽讗讬 讚讻砖讛谉 拽讟谞讬' 讻砖注讜拽专讬谉 讗讜转讛 讘讬讚' 讗讜 讘讻诇讬 诪拽专讬 拽讬专讜讚 讜讻砖讛谉 讙讚讜诇讬诐 诪讬拽专讬 拽讬专爪讜祝 讜讻砖注讜拽专讬谉 讛拽讟谞讬诐 谞注砖讛 讞讘讜专讛 诇驻注诪讬诐 讗讘诇 讻砖注讜拽专讬谉 讙讚讜诇讬' 讗讬谉 谞注砖讬谉 讞讘讜专讛 讜讻驻"讬 讛讜讗 讝"诇 讘驻讬' 讛诪砖谞' 讘驻"讘 讚讘讬爪讛 讜讘驻"讙 讚注讚讬讜转 讜讛注专讜讱 谞诪讬 讛讘讬讗 驻讬' 讝讛 讜讛诪"诪 专爪讛 诇驻专砖讜 讚讙讚讜诇讬诐 讜拽讟谞讬诐 砖讗诪专讜 讘讙诪' 拽讗讬 讗砖讬谞讬 讛诪讙专专转 讜诪住转诪讗 诇讗 注讬讬' 讘驻讬' 讛诪砖谞讬讜转 砖诇讜 讜诇驻讬' 讛专诪讘"诐 谞讬讞讗 砖讗讬谉 讗谞讜 爪专讬讻讬谉 诇讞诇拽 讘讬讱 诪讙专专转 砖诇谞讜 诇诪讙专专转 砖诇讛诐 讻讗砖专 诪讜讻专讞讬诐 诇讞诇拽 诇注讬' 砖诇谞讜 讗诪专 专讘讗 讗"专 谞讞诪谉 讛诇讻讛 讻专"砖 砖讛专讬 专讗讘"注 诪讜讚讛 诇讜 讗诪专 专讘讗 诇专"谞 讜诇讬诪讗 诪专 讛诇讻讛 讻专"讬 砖讛专讬 讞讻诪讬' 诪讜讚讬诐 诇讜 讗"诇 讗谞讗 讻专"砖 住"诇 讜注讜讚 砖讛谞讬 专讗讘"注 诪讜讚讛 诇讜:

